Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1402

c) a töltőanyag 55 ˚C-on mért gőznyomásának 1,5-szereséből levonva 100 kPa-t, de legalább 100 kPa túlnyomás. A csomagolás megtámasztásának módja nem hamisíthatja meg a próba eredményeit. A nyomást folyamatosan és egyenletesen kell növelni. A próbanyomást a próba teljes időtartama alatt állandó értéken kell tartani. Az I. csomagolási csoportba tartozó csomagolásoknál a minimális próbanyomás 250 kPa. A II. és a III. csomagolási csoportba tartozó csomagolásoknál a minimális próbanyomás 100 kPa. 4.4.5 Elfogadási feltétel Egyetlen csomagolás sem szivároghat. 4.5 Halmazolási próba 4.5.1 A halmazolási próbát minden csomagolástípuson el kell végezni, kivéve a zsákokat és a 2.1.2 pont szerinti összetett (üveg-, porcelán- és kőagyag) csomagolásokat, amelyek nem halmazolhatók. 4.5.2 A próbadarabok száma Gyártási típusonként és gyártónként három próbadarab. 4.5.3 Vizsgálati eljárás A vizsgálati mintát ki kell tenni a vizsgálati minta felső felületére ható, az azonos küldeménydarabok össztömegével megegyező erőnek, melyek a fuvarozás során arra halmazolhatók. A halmazolási magasság nem lehet 3 méternél kevesebb. A próba időtartama 24 óra. Ez az előírás nem vonatkozik a 3.1.7 pont szerinti, folyadékokhoz használt műanyag hordókra, kannákra és a 3.1.18 pont szerinti, folyadékokhoz használt, 6HH1 és 6HH2 jelű összetett csomagolásokra. A halmozási vizsgálatnál figyelembe kell venni a töltet megengedett legnagyobb relatív sűrűségét is. A 3.1.7 pont szerinti folyadékokhoz használt műanyag hordókat, kannákat és a 3.1.18 pont szerinti folyadékokhoz használt, 6HH1 és 6HH2 jelű összetett csomagolásokat 28 nap időtartamon át kell legalább 40 ˚C hőmérsékleten halmazolási próbának alávetni. A minimális halmazolási magasság, beleértve a vizsgált mintát is, 3 méter. A 4.2.6 pont szerinti vizsgálatnál a halmazolási próbát standard folyadékkal kell végrehajtani. A halmazolási vizsgálatnál a terhelésként használatos tömeget a megengedett legnagyobb sűrűségű töltet alapján kell meghatározni. 4.5.4 Elfogadási feltétel Egyetlen próbadarabnak sem szabad tömítetlenné válnia. Összetett és kombinált csomagolások esetén a belső tartályban vagy a belső csomagolásban található anyagból semennyinek sem szabad kifolynia. Egyetlen próbadarabon sem szabad olyan sérülésnek lennie, amely veszélyeztetheti a fuvarozás során a biztonságot, sem pedig olyan alakváltozásoknak, amelyek csökkenthetik a szilárdságot vagy a stabilitás hiányát vonhatják maguk után, ha a csomagolásokat egymásra rakják.* 4.6 Kiegészítő áteresztőképességi (szivárgási) próba az 61 ˚C vagy annál kisebb lobbanáspontú folyadékok fuvarozására használt, 3.1.7 pont szerinti műanyag hordókra és kannákra, és a 3.1.18 pont szerinti összetett (műanyag) csomagolásokra, kivéve a 6HA1 jelű csomagolásokat * A halmazolást kielégítően biztonságosnak kell tekinteni, ha a halmazolási próba után, műanyag csomagolások esetén a környezeti hőmérsékletre való lehűlés után, minden egyes próbadarabra helyezett azonos típusú két megtöltött csomagolás egy órán át megőrzi saját helyzetét. 2002/105/II. szám 4.6.1 A polietilénből gyártott csomagolásokon ezt a próbát csak akkor kell végrehajtani, ha azokat benzol, toluol, xilol vagy ezeket az anyagokat tartalmazó keverékek vagy készítmények fuvarozására kell jóváhagyni. 4.6.2 A próbadarabok száma Gyártási típusonként és gyártónként három csomagolás. 4.6.3 A próbadarabok különleges előkészítése a próbákhoz A próbadarabokat előzetesen, vagy a 4.2.5 pont szerint eredeti töltőanyaggal, vagy nagy molekulatömegű polietilénből gyártott, 4.2.6 pont szerinti csomagolásoknál standardszénhidrogén-keverék (white spirit) folyadékkal megtöltve kell tárolni. 4.6.4 Vizsgálati eljárás A jóváhagyandó anyaggal megtöltött próbadarabokat 50%-os relatív nedvességtartalommal és 23 ˚C-on 28 napig tartó tárolás előtt és után le kell mérni. A nagy molekulatömegű polietilénből gyártott csomagolásoknál a próbát standardszénhidrogén-keverék (white spirit) folyadékkal is el lehet végezni benzol, toluol vagy xilol helyett. 4.6.5 Elfogadási feltétel A folyadékáteresztés (szivárgás) nem haladhatja meg az óránkénti 0,008 g/l értéket. 4.7 Kiegészítő próbák a töltőnyílással rendelkező fahordókra 4.7.1 A próbadarabok száma Gyártási típusonként és gyártónként egy hordó. 4.7.2 A vizsgálati eljárás A legalább két napja összeállított üres hordók hasa feletti összes abroncsot el kell távolítani. 4.7.3 Az elfogadás feltétele A hordó felső részének átmérője nem növekedhet 10%-nál nagyobb mértékben. 4.8 Jóváhasgyási feltételek a kombinált csomagolások vizsgálatánál 4.8.1 A kombinált csomagolásokat a külső csomagolásra érvényes rendelkezések szerint kell vizsgálni. 4.8.2 A kombinált csomagolások gyártási típusán végzett vizsgálatok alapján egyidejűleg jóváhagyhatók

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes